KOMISSION ASETUS (ETY) N:o 1634/85,
annettu 17 päivänä kesäkuuta 1985,
eläinten ruokintaan tarkoitetun rasvattoman maidon ja rasvattoman maitojauheen tuen vahvistamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1298/85(), ja erityisesti sen 10 artiklan 3 kohdan,
sekä katsoo, että
eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(), sellaisena kuin se on viimeksi muutettuna asetuksella (ETY) N:o 1304/85(), 2 a artiklan 1 kohdassa määritetään mainitun tuen vahvistamisperusteet; mainitun artiklan 3 kohdassa säädetään rasvattoman maitojauheen tukia vahvistettaessa noudatettavat rajat,
mainittujen sääntöjen soveltaminen nykyisessä markkinatilanteessa johtaa siihen, että rasvattoman maidon ja rasvattoman maitojauheen tuki vahvistetaan jäljempänä mainitulle tasolle, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 804/68 10 artiklassa tarkoitettu rasvattoman maitojauheen tuki vahvistetaan 80 ECUksi 100 kilogrammalle ja rasvattoman maidon tuki 7,27 ECUksi 100 kilogrammalle.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä kesäkuuta 1985.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä kesäkuuta 1985.